Kino Capitol
Kino Capitol on endine kino Pärnus, mis tegutses aastatel 1929–1941. Kino laskis ehitada Aleksander Ormisson. Tegu oli tolle aja parima kinoks ehitatud hoonega Pärnus. Hoone asus tollase Brackmanni (praeguse Ringi) ja Martna (praeguse Hospidali) tänava nurgal, aadressil Brackmanni 10. Majas asus ka kohvik. Kino hävis 7. augustil 1941, kui sai pommitabamuse Nõukogude sõjalennukilt. Sõja järel hoone varemed koristati ning sellele kohale ehitati Lydia Koidula ausamba taha nn projekteerijate maja.